1) hoitamalla toiminnan itse - PDF
Download "1) hoitamalla toiminnan itse"
1 Sivistyslautakunta Yksityisen päiväkotihoidon palvelusetelin käyttöönotto ja hinta 157/34/340/2015 SL 108 Selostus: Kaupunginvaltuusto on :ssä 47päättänyt palauttaa uudelleen valmisteluun yksityisen päiväkotihoidon palvelusetelin käyttöönottoa ja arvon määritystä koskevan asian. Kaupunginhallitus on :ssä 212 päättänyt saattaa asian menettelyvirheen vuoksi valtuuston käsiteltäväksi. Kuntalain mukaan kaupunginhallitus voi uusia aiemmin tekemänsä esityksen tai tehdä uuden tarkistetun esityksen. Varhaiskasvatuksen tuloskorttiin on kirjattu tavoitteeksi vuodelle 2015 oman päivähoitotoiminnan korvaaminen osittain yksityisellä palvelulla. Yksityisen päivähoitotuotannon kasvattaminen olisi osa Savonlinnan kaupungin talouden tasapainottamisohjelmaa, sillä se vähentäisi painetta kaupungin omiin päiväkoti-investointeihin. Samalla tehtäisiin strateginen linjaus siitä kuinka päivähoitopalvelut kaupungissa järjestetään. Savonlinnan kaupungin talouden tasapainottamisohjelmassa (KV ) on esitetty toimenpiteitä kaupungin talouden vakauttamiseksi. Varhaiskasvatuksen tulosalueelle on annettu tehtäväksi selvittää varhaiskasvatuksessa palvelusetelin käyttöönottaminen, jolloin säästetään investointimenot noin 10 milj. euroa, ja mikäli se ei maksa enempää kuin oma tuotanto. Vuonna 2014 yksityisessä päivähoidossa olevien lasten osuus päivähoitoikäisistä lapsista oli noin 7 %. Käytössä on ollut tulosidonnainen yksityisen hoidon kuntalisä. Yksityistä päivähoitoa ovat tarjonneet Linnalan leikkikoulu, päiväkoti Tähti ja yksityiset perhepäivähoitajat. Lain mukaan kunta voi järjestää (järjestämisvastuu on aina kunnalla) lasten päivähoidon alaan kuuluvat tehtävät: 1) hoitamalla toiminnan itse 2) sopimuksin yhdessä muun kunnan tai muiden kuntien kanssa 3) olemalla jäsenenä toimintaa hoitavassa kuntayhtymässä
2 4) hankkimalla palveluja valtiolta, toiselta kunnalta, kuntayhtymältä tai muulta julkiselta taikka yksityiseltä palvelujen tuottajalta; tämä tarkoittaa siis ostopalvelua, jolloin kunta voi lapset sinne sijoittaa 5) antamalla palvelunkäyttäjälle sosiaali- ja terveydenhuollon palvelusetelistä annetun lain (569/2009) mukaisen palvelusetelin 6) maksamalla yksityisen hoidon tukea Viime vuosina yksityisen päivähoitotuotannon osuus on kasvanut kunnissa, samoin palvelusetelin käyttöönotto on lisääntynyt. Päivähoidon palvelusetelillä ostettu palvelu on vaihtoehto kunnan järjestämälle päivähoidolle ja se lisää asiakkaan valinnan mahdollisuuksia. Yksityiset palveluntuottajat ovat tulleet kuntien kumppaneiksi toteuttamaan varhaiskasvatustoimintaa. Selvitystä palvelusetelin käyttöönottamisesta, mihin liittyy olennaisena osana yksityisen päivähoidon osuuden lisääminen ja osittain oman päiväkotitoiminnan korvaaminen yksityisellä toiminnalla, on valmisteltu työryhmässä. Työryhmään ovat kuuluneet kaupunginjohtaja Janne Laine, sivistystoimenjohtaja Markku Kankkunen, talousjohtaja Arja Petriläinen, varhaiskasvatuspäällikkö Anna-Liisa Sairanen, henkilöstöpäällikkö Juhani Kerman, toimitilapäällikkö Paula Kokkonen ja kaupunginlakimies Aki Rasimus. Riskinä yksityisen päivähoidon osuuden kasvattamisessa on se, että asiakkaat eivät halua käyttää palveluseteliä vaan edellyttävät kunnallista päivähoitopaikkaa, johon heillä on subjektiivinen oikeus. Ko. selvitystä tehtäessä on tarkasteltu itäisen kantakaupungin päiväkotiverkkoa kokonaisuutena, jonka yksi osa olisi yksityisen toiminnan lisääminen alueella. Tässä suunnitelmassa yksityisen osuus kasvaisi noin 23 %:iin. Portaalissa on lautakunnan jäsenten luettavissa oman tuotannon hinta eli 3-6- vuotiaan lapsen päiväkotipaikan hinta ja uudet vertailulaskelmat itäisen kantakaupungin päiväkotiverkosta. Hakan, Nätkin ja Tuokkolan päiväkotien tämänhetkinen kunto on todella huono. Laki sosiaali- ja terveydenhuollon palvelusetelistä (569/2009) säätelee palvelusetelin käyttöä. Lakia sovelletaan palvelusetelin käyttämiseen kuntien järjestämissä sosiaali- ja terveyspalveluissa. Lakia sovelletaan ainoastaan yksityisten sosiaali- ja terveyspalvelujen hankkimiseksi. Palvelusetelillä tarkoitetaan palvelun järjestämisvastuussa olevan kunnan sosiaali- ja terveyspalvelun saajalle myöntämää sitoumusta korvata palvelujen tuottajan antaman palvelun kustannukset kunnan
3 ennalta määräämään arvoon asti. Palveluseteli voi konkreettisena maksuvälineenä olla esimerkiksi painettu palveluseteli, sähköinen kortti tai viranomaispäätös. Palveluseteli on yksi tapa järjestää kunnan lakisääteisiä sosiaali- ja terveydenhuoltopalveluja. Tämän vuoksi asiakkaan asemaan vaikuttavat samat erityislainsäädännön säännökset kuin muillakin tavoin järjestetyssä sosiaali- tai terveydenhuoltopalveluissa. Palvelusetelin käyttäjällä on kuitenkin muista järjestämistavoista poiketen oikeus valita kunnan hyväksymistä palveluntuottajista haluamansa. Asiakkaan mielipide palvelusetelin saamisesta tulee ottaa mahdollisuuksien mukaan huomioon silloin, kun kunnassa käytetään palveluseteliä asiakkaan tarvitseman palvelun järjestämiseen. Asiakkaalla on oikeus kieltäytyä hänelle tarjotusta palvelusetelistä, jolloin kunnan tulee ohjata hänet kunnan muilla tavoin järjestämien palvelujen piiriin. Edellä mainitusta johtuen on tarkkaan suunniteltava tulevien itäisten päiväkotien sijainti ja laadittava palvelustrategia, johon kirjataan palvelun järjestämiseen liittyvät periaatteet. Maksuton esiopetus on perusopetuslain mukaista toimintaa. Laki sosiaali- ja terveyspalvelujen palvelusetelistä ei siis sovellu pelkkään perusopetuslain mukaiseen esiopetukseen, palveluseteli koskee esiopetukseen liittyvää päivähoitoa. Mikäli yksityinen palveluntuottaja hyväksytään esiopetuksen järjestäjäksi, kunta maksaa esiopetuksen ajalta tuottajalle erillisen esiopetuskorvauksen maksusitoumuksilla. Palvelusetelijärjestelmässä kunta ei tule sopimusosapuoleksi palvelusta sovittaessa, sillä kyseessä on kuluttajan asemassa olevan asiakkaan ja palvelujen tuottajan välinen sopimus. Perheiden näkökulmasta palveluseteli luo sosiaalista oikeudenmukaisuutta mahdollistaessaan yksityiset päivähoitopalvelut useampien kuntalaisten käytettäväksi tulotasosta riippumatta. Perheiden valitessa palveluntuottajan syntyy enemmän kilpailua myös päivähoidon laadulla. Palveluntuottajan toimintaedellytykset kasvavat, kun useammalla perheellä on mahdollisuus yksityisen päivähoidon asiakkuuteen. Vaihtoehtona palvelusetelille voi olla tulosidonnainen yksityisen hoidon kuntalisä. Palvelusetelijärjestelmässä kunnan mahdollisuudet vaikuttaa palvelun laatuun ovat kuitenkin yksityisenhoidon tuen järjestelmään verrattuna paremmat. Varhaiskasvatuspäällikkö on järjestänyt tiedotustilaisuuden lasten huoltajille
4 Riskinä yksityisessä palveluntuotannossa on palvelutuotannon toimintavarmuus. Palvelutuotannon estyessä päivähoitopalvelun järjestäminen jää viime kädessä kunnan vastuulle. Yksityisen päivähoidon palvelutuotanto olisi kuitenkin Savonlinnassa määrällisesti vähäistä, joten arvion mukaan riskit ovat pienet. Palveluseteli on käytössä esimerkiksi Kuopiossa ja Kouvolassa. Palveluseteliesityksestä on tässä vaiheessa päädytty jättämään pois yksityinen perhepäivähoito. Yksityisen päivähoidon palveluseteli esitetään otettavaksi käyttöön aikaisintaan Ennen käyttöönottoa varhaiskasvatuksen tulosalue valmistelee sääntökirjan, jossa asetetaan hyväksymiskriteerit palveluntuottajille. Sivistyslautakunta päättää sääntökirjasta hallintosäännön 4 luvun 5 :n kohdan kaksi mukaan. Hyväksymisehdoissa määritellään mm. kunnan ja palvelun tuottajan tehtävät, oikeudet, velvollisuudet ja vastuut. Palveluseteli voi olla joko tulosidonnainen tai tasasuuruinen. Savonlinnan yksityiseen päiväkotihoitoon esitetään otettavaksi käyttöön tulosidonnainen palveluseteli. Tulosidonnainen palveluseteli parantaa palvelujen saatavuutta perheiden tulotasosta riippumatta ja on näin ollen sosiaalisesti oikeudenmukaisempi kuin tasasuuruinen palveluseteli. Palvelusetelin enimmäisarvoksi on suunniteltu enintään 875 kuukaudessa kokopäivähoidossa olevan yli kolme vuotiaan lapsen kohdalla. Hallintosäännön 4 luvun 5 :n 2 kohdan mukaan sivistyslautakunta päättää toimialansa maksutaksat ja muut maksuperusteet valtuuston hyväksymien tai laissa säädettyjen yleisten maksuperusteiden mukaisesti, joten palvelusetelin arvosta päättää sivistyslautakunta. Palvelusetelin arvo alle kolmevuotiaiden ja osapäiväisessä päivähoidossa olevien lasten osalta määräytyy erillisten kerrointen mukaan. Kertoimet tullaan määrittämään sääntökirjan laadinnan yhteydessä. Asiakaskohtaisen palvelusetelin arvon määrityksessä otetaan perheen tulojen lisäksi huomioon lapsen ikä, päivittäinen hoitoaika sekä hoitopäivien määrä kuukaudessa. Sääntökirja on Savonlinnan kaupungin menettelytapaohje yksityisen päiväkotihoidon palveluseteliin. Hallintosäännön 4 luvun 5 :n 2 kohdan mukaan sivistyslautakunta päättää toimialallaan noudatettavista perusteista ja yleisistä ohjeista, joiksi sääntökirja luetaan. Itä-Suomen yliopisto on ilmoittanut, että se ei halua puuttua kunnallisen päätöksenteon piirissä oleviin asioihin eikä asioihin, jotka ovat luonteeltaan kunnallispoliittisia. Yliopiston mielestä yksityisen
5 toiminnan lisääminen ei myöskään vaaranna lastentarhanopettajakoulutuksen tulevaisuutta Savonlinnassa. Siltä osin, kuin palvelusetelien käyttöönotolla korvataan lakkautettavien päiväkotien (Haka, Tuokkola ja Nätki) toimintaa niin, että yksityinen palveluntuottaja rakentaa alueelle lakkautettavien päiväkotien tilalle uudet päiväkodit, jotka hyväksytään sellaisiksi päiväkodeiksi, joissa palveluseteliä voidaan käyttää, järjestelyssä on kysymys työoikeudellisesta näkökulmasta työsopimuslain 1 luvun 10 :ssä ja kunnallisesta viranhaltijasta annetun lain 25 :ssä tarkoitetusta liikkeen luovutuksesta. Tästä seuraa, että luovutuksen saaja on velvollinen ottamaan palvelukseensa kaikki ne lakkaavissa toimipisteissä työskentelevät viranhaltijat ja työntekijät, joille kaupunki ei ole osoittanut toista työtai toimipaikkaa. Työ- ja virkasuhteista johtuvat oikeudet ja velvollisuudet sekä niihin liittyvät työsuhde-etuudet siirtyvät sellaisenaan tuolloin uudelle yksityiselle työnantajalle, virkasuhteiden muuttuessa kuitenkin työsopimuslain mukaisiksi työsuhteiksi. Luovutuksen saaja on velvollinen työehtosopimuslain 5 :n ja kunnallisesta viranhaltijasta annetunlain 25 :n säännöksen sekä ns. liikkeenluovutusdirektiivin (77/187/ETY) 3. artiklan nojalla noudattamaan kunnallisen työ- ja virkaehtosopimuksen ehtoja siirtyvissä työsuhteissa voimassa olevan sopimuskauden päättymiseen saakka (vrt. KKO:2007:65). Tämän jälkeen työntekijät siirtyvät luovutuksen saajaa sitovan työehtosopimuksen soveltamispiiriin. Kaupunki luovuttajana vastaa työ- ja virkasuhteisiin liittyvistä palkkasaatavista kertyneine lomapalkkoineen siirtopäivään saakka, jonka jälkeen vastuu työsuhdesaatavien suorittamisesta siirtyy luovutuksen saajalle. Ennen liikkeen luovutusta on asiasta työntekijöiden edustajien kanssa neuvoteltava siten, kuin työnantajan ja henkilöstön välisestä yhteistoiminnassa kunnissa annetussa laissa säädetään. Sen sijaan asiassa eivät tule sovellettaviksi julkisista hankinnoista annetun lain säännökset. Julkisista hankinnoista annetun lain mukaan hankinnalla tarkoitetaan sopimusta, jonka tarkoituksena on tavaran tai palvelun tai näiden yhdistelmän suorittaminen vastiketta vastaan. Kaupunki ei palvelusetelin käyttöönoton yhteydessä hanki aineellista tai aineetonta omaisuutta eikä toisaalta ole hankkimassa palvelua toiselta palveluntuottajalta vastikkeetta tai vastiketta vastaan. Kaupunki tarjoaa ainoastaan päivähoitopalveluun oikeutetulle käyttöön palvelusetelin, jonka nojalla käyttäjä valitsee asetetut kriteerit täyttävien yksityisten palveluntuottajien joukosta haluamansa
6 tuottajan. Näin kaupungin ja palveluntuottajien välille ei muodostu minkäänlaista hankintalaissa tarkoitettua sopimussuhdetta, jolloin ei em. lakia myöskään tarvitse soveltaa. Savonlinnan kaupungin YT-toimikunnan lausunto yksityisen päiväkotihoidon palvelusetelin käyttöönotosta on lautakunnan jäsenten luettavissa portaalissa. Voimassa olevan hallintosäännön 4 luvun 5 mukaan lautakunta päättää uusien palveluiden tuottamisesta ja nykyisten lakkauttamisesta hyväksytyn talousarvion mukaisesti Kaupunginvaltuusto päättää palveluverkosta. Valmistelu: varhaiskasvatuspäällikkö Anna-Liisa Sairanen, ja kaupunginlakimies Aki Rasimus, Sivistystoimenjohtajan esitys: Sivistyslautakunta päättää esittää kaupunginhallitukselle ja edelleen kaupunginvaltuustolle, että yksityisen päivähoitotoiminnan osuutta Savonlinnan kaupungin varhaiskasvatuspalveluista omaa toimintaa korvaamalla lisätään noin %:iin ja että yksityisen päiväkotihoidon tulosidonnainen palveluseteli otetaan käyttöön aikaisintaan Samalla sivistyslautakunta esittää kaupunginhallitukselle ja edelleen kaupunginvaltuustolle, että se valtuuttaa sivistyslautakunnan päättämään varhaiskasvatuksen palveluverkosta itäisen kantakaupungin alueella, palvelusetelin arvosta sekä palvelusetelin sääntökirjasta ja liikkeen luovutuksesta. Käsittely: Jäsen Olli-Pekka Kristiansson esitti, että sivistyslautakunta hylkää sivistystoimenjohtajan esityksen. Jäsen Riitta Härkönen kannatti Kristianssonin esitystä. Koska oli tehty sivistystoimenjohtajan esityksestä poikkeava esitys, oli asiasta äänestettävä. Jäsen Kristianssonin esityksen puolesta äänestivät Riitta Härkönen ja Olli-Pekka Kristiansson (2 ei-ääntä) ja sivistystoimenjohtajan esityksen puolesta äänestivät Stephen Condit, Markus Hakulinen, Pekka Turunen, Riku Kurttila, Tuomas Sahinjoki, Katri Mononen, Eiju Paajanen ja Anne Otranen-Silvennoinen (8 jaa-ääntä). Päätös: Äänestyksen tuloksena sivistyslautakunta oli hyväksynyt äänin 8-2 sivistystoimenjohtajan esityksen. Toimenpiteet: Kaupunginhallitus/kaupunginvaltuusto